### 8.     Beslutning -  Projekt i Kalundborg lokalområde i 'Få det Fikset' - puljen

**Åbent**

Sagsnr.: 326-2019-1469        J.nr.: 20.00.00           Dokumentnr.:
326-2020-323590

**Sagstype**

Beslutning.

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiati-verne blev formidlet i 2019 til de
22 byer over 200 indbyggere. De forskellige byer arbejder via aktionsgrupper
med indsatser/initiativer. På mødet forelægges det andet initiativ i Kalundborg
lokalområde med henblik på beslutning om frigivelse af midler til forslaget.
Projektet er etablering af lys på [adresse]. Administrationen har i
forhold til forslaget forholdt sig til aktionsgruppens beskrivelse af gennemførsel
og de krav som har ligget til grund for ’Få det Fikset’ projektet.

**Indstillinger**

Direktøren indstiller, at ansøgningen godkendes med en
rammebevilling på 258.700 kr. til etablering af lys på [adresse] og
10.000 kr. til eventuelt at fjerne jord i forbindelse med projektet, i alt
268.700 kr.

**Behandling**

Økonomiudvalget, kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset’-puljen. Der er i alt afsat
14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at     puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at
    der skal etableres en demokratisk proces i hvert lokalsamfund. Og det
enkelte lokalsamfund indstiller projekterne til kommunen med endelig
godkendelse i økonomiudvalg og kommunalbestyrelse.

De konkrete ansøgninger fra Kalundborg området:

[adresse] har holdt borgermøde den 3. august 2020,
hvor de projekter, som aktionsgruppen i Kalundborg har valgt at prioritere,
blev præsenteret for de fremmødte borgere. Alle projekterne blev godkendt på
mødet og bliver fremlagt løbende med henblik på godkende-se i
Kommunalbestyrelsen. Projekterne er:

1.    Ny julebelysning
i Kalundborg ([adresse], øverste del af hhv. [adresse] og Vænget,
Olivia Mogensen og [adresse])

2.    Udvidelse af
legeplads/genoptræningsbane i [adresse] (bag skaterbanen)

3.    Etablering af
lys på [adresse]

4.    Indkøb og
opsætning af bænke i Kalundborg og [adresse].

I alle projekterne er der estimeret en økonomi indenfor
områdets samlede ramme på to mio. kr. Aktionsgruppen valgte i første omgang at
søge om kommunalbestyrelsens godkendelse af julebelysningen, da det var et
stort ønske at kunne realisere det til julen 2020. Kommunalbestyrelsen
godkendte projektet i august 2020.

Nu er aktionsgruppen så langt med materialet til endnu et af
de fire projekter, at man søger om godkendelse i økonomiudvalget og
kommunalbestyrelsen.

*Lys på [adresse]*

Der er i dag ikke lys på [adresse] i Kalundborg. Det
betyder, at anvendelsen er begrænset til de lyse timer. Projektet går ud på
etablering af lysmaster rundt om stadion og på adgangsvejen dertil.
Aktionsgruppen har fået foretaget de nødvendige lysberegninger, der
dokumenterer antal og placering af lysmaster.

Som bilag er dels vedlagt aktionsgruppens ansøgning og dels
et kort, der viser placering af Munkesø Stadion og aktionsgruppens forslag til
placering af master.

*Administrationens bemærkninger*

Projektet opfylder de rammer for anvendelse af puljen, der
er skitseret i bilaget til budgetaftalen. Det anbefales, at Kalundborg Kommune
overtager lysmasterne efter etablering og afholder udgifter til fremtidig drift
og vedligeholdelse. Kalundborg Kommune vil derfor deltage i selve
etableringsfasen.

Joan Johansen stadion og adgangsvej er
beliggende i byzone og er områdeklassificeret efter jordforureningsloven.
Desuden er det tæt på et areal, der er kortlagt efter jordforureningsloven.
Hvis der undervejs i projektet bliver behov for at fjerne jord anbefales det,
at jorden køres til et godkendt modtageanlæg, der kan stå for prøveudtagningen.
[adresse] vil skulle anmeldes til Kalundborg Kommune. Der er foreslået, at
der afsættes et beløb på 10.000 kr. til eventuel jordflytning.

Herudover er der ikke yderligere bemærkninger til projektet.

**Økonomiske konsekvenser**

Kalundborg lokalområdes samlede andel af puljen til
Lokalsamfundenes ’Få det Fikset’ projekter er 2.000.000 kr. Der er godkendt et
projekt på 787.000 kr. ekskl. Moms. Det betyder, at der resterer 1.213.000 kr.
af [adresse] pulje til øvrige ’Få det Fikset’ projekter. De samlede
omkostninger til etablering af lys på [adresse] og en pulje til flytning
af jord er estimeret til 268.700 kr. Restrådighedsbeløbet er herefter 944.300
kr. Når projektet er gennemført og de endelige omkostninger er kendt, vil en
eventuel uforbrugt del af rammen til lys på [adresse] kunne tilgå øvrige
’Få det Fikset’ projekter i Kalundborg.

De afledte driftsudgifter forventes at udgøre optil 7.500 kr.
og tilrettes det administrative budget fra året efter, at anlægget er taget i
brug. Økonomistabens bemærkninger er indarbejdet i sagen.

**Økonomiudvalgets møde den 9.
december 2020:**

Anbefales.

**Bilag**

|  |  |
| --- | --- |
| Bilag 1 - Ansøgning om lys på [adresse] | 326-2020-347073 |
| Bilag 2 - Kort | 326-2020-347356 |